recursal/SuperWikiNEXT-32B huggingface dataset:
নারী অধিকার অাদায়ের অন্যতম বেসরকারি সংস্থা সাহিয়ো। সাহিয়ো লগো।
**সাহিয়ো** একটি বেসরকারি সংস্থা, যা ২০১৫ সালে প্রতিষ্ঠিত হয়েছিল যার উদ্দেশ্য নারীদের অধিকার আদায় করা এবং মহিলাদের যৌনাঙ্গ বিকৃতির প্রথা বন্ধ করা, প্রধানত ভারতের দাউদী বোহরা সম্প্রদায়ের মধ্যে।  সংগঠনটি তার প্রধান উদ্বেগগুলি তালিকাভুক্ত করে যে নারীরা সামাজিক রীতি ও পুরনো ঐতিহ্যের শিকার হচ্ছে।  তারা মিডিয়া, সঠিক শিক্ষা ও অন্যান্য মানবাধিকার সংস্থার সাথে সহযোগিতা এবং সামাজিক আলোচনার মাধ্যমে এই ঐতিহ্যগুলি দূর করার জন্য কাজ করছে। সাহিয়োর লক্ষ্য হল ভুক্তভোগীদের ক্ষমতায়ন করা এবং জনসচেতনতা, প্রচার এবং পক্ষসমর্থনের উদ্যোগের মাধ্যমে তাদের গল্প ছড়িয়ে দিতে সাহায্য করা।

ইতিহাস
------

২০১৫ সালের প্রথম দিকে, পাঁচজন মহিলা যৌথভাবে কাজ শুরু করেছিলেন; মারিয়া তাহের, আরেফা জোহরি, প্রিয়া গোস্বামী, ইনসিয়া দরিওয়ালা এবং শহীদা তাওয়াওয়াল্লা-কীর্তনে। তারা মহিলা খতনার বিরুদ্ধে একটি পদক্ষেপ নেওয়ার এবং একটি যৌথ উদ্যোগ তৈরির সিদ্ধান্ত নিয়েছিলেন,  যেমন জাতীয়-আন্তর্জাতিক এনজিও যেমন জার্মান-ইরাকি এনজিও ওয়াদি, স্পিকআউট, ব্রেকথ্রু এবং অন্যান্যদের মত। জুলাই মাসে, সহিয়ো সারা বিশ্বে নারী খৎনার উদ্দেশ্য, বিস্তার এবং প্রভাব বোঝার জন্য একটি অনুসন্ধানমূলক অনলাইন জরিপ চালু করে, উল্লেখযোগ্য সংখ্যক গবেষক যেমন জেরি ম্যাকি সহ অনেকেই এই জরিপে অংশ নেন। জুন মাসে, তারা লিঙ্গ ভিত্তিক সহিংসতা উন্মোচনের জন্য ব্রেকথ্রু-র সাথে অংশীদারিত্ব করে যা নির্দিষ্ট সম্প্রদায়ের মধ্যে নারী যৌনতাকে দমনকারী সনাতন নৈতিকতা এবং রীতিনীতির প্রভাবগুলি তুলে ধরে।

আগস্ট ২০১৬ সালে, সাহিয়ো আইএডব্লিউআরটি-র সাথে অংশীদারিত্বের মাধ্যমে একটি মিডিয়া কর্মশালা ডেকেছিল।  সেপ্টেম্বরে, সাহিয়ো ইনক্লুসিভ মস্ক ইনিশিয়েটিভের সাথে সহযোগিতা করেছিল, তারা ইসলামিক সোসাইটি অফ নর্থ আমেরিকার বার্ষিক সম্মেলনে "জেন্ডার জাস্টিস" অধিবেশনে অংশগ্রহণ করেছিল। অক্টোবরে, সাহিয়ো মুম্বাইয়ের ক্যাথলিক চার্চ দ্বারা পরিচালিত মুম্বাইয়ের ন্যায়বিচার ও শান্তি কমিশনে মহিলাদের যৌনাঙ্গ বিকৃতি চ্যালেঞ্জ নিয়ে বক্তৃতা, আলোচনা ও সহযোগিতায় অংশ নিয়েছিল। 

২০১৭ সালের জানুয়ারিতে, সাহিয়ো Change.org-এ একটি বিশ্বব্যাপী অনলাইন আবেদন চালু করে যা জাতিসংঘ এবং অন্যান্য প্রতিষ্ঠানগুলিকে ভারত ও এশিয়ায় মহিলাদের যৌনাঙ্গের অপব্যবহারের অবসান ঘটাতে এবং তারপর বিশ্বব্যাপী এটি দূর করার জন্য আরও গবেষণা ও সহায়তার জন্য বিনিয়োগ করার জন্য আবেদন করে, ৩৩টি বেসরকারি মানবাধিকার সংগঠনের সহযোগিতায়, যার মধ্যে রয়েছে ইকুয়ালিটি নাউ, অর্কিড প্রজেক্ট এবং তাহিরিহ জাস্টিস।

তথ্যসূত্র
---------

1. ↑  3 US women share the horrors of female genital mutilation - CNN
2. ↑  A rebellion inside a small Indian sect seeks to end a brutal custom: female genital mutilation - Los Angeles Times
3. ↑  Muslim Women and the Challenge of Religion in Contemporary Mumbai - Review of Women's Studies - ResearchGate
4. ↑  No More Khatna: Meet the Five Women Standing against the Ritual of Female Circumcision in India - The Better India
5. ↑  Female genital mutilation still a 'global concern' - DW

বহিঃসংযোগ
---------

* প্রাতিষ্ঠানিক ওয়েবসাইট
* চিম্টি অফ স্কিন (শর্ট ফিল্ম)
**ইন্টারন্যাশনাল ফাইন্যান্স কর্পোরেশন** হল একটি আন্তর্জাতিক আর্থিক প্রতিষ্ঠান যা উন্নয়নশীল দেশসমূহকে বেসরকারি পর্যায়ে উন্নয়ন ও সম্পদ ব্যবস্থাপনায় বিনিয়োগ ও পরামর্শ প্রদান করে থাকে। আইএফসি হল বিশ্বব্যাংক গ্রুপের একটি প্রতিষ্ঠান এবং এর সদর দফতর যুক্তরাষ্ট্রের ওয়াশিংটন ডিসিতে অবস্থিত। উন্নয়নশীল দেশসমূহতে শুধুমাত্র ব্যক্তিখাতের উন্নয়ন ও লাভজক প্রতিষ্ঠানগুলোতে বিনিয়োগ ও উন্নয়নের জন্য ১৯৫৬ সালে বিশ্বব্যাংকের একটি শাখা হিসেবে এটিকে প্রতিষ্ঠিত করা হয়। দারিদ্র বিমোচন, অণুন্নত ও উন্নয়নশীল দেশের সরকারের অর্থনীতির উপর থেকে চাপ কমিয়ে ব্যক্তিখাতে জনসাধারণের জন্য কর্মসংস্থান সৃষ্টি, দেশের বিদ্যমান সম্পদসমূহকে কাজে লাগিয়ে প্রাইভেট এন্টারপ্রাইজসমূহকে শক্তিশালী করা এবং ব্যক্তিপর্যায়ে ব্যবসার সম্প্রসারণই হল ইন্টারন্যাশনাল ফাইন্যান্স কর্পোরেশনের অন্যতম লক্ষ্য।

ইন্টারন্যাশনাল ফাইন্যান্স কর্পোরেশনের সদস্য দেশসমূহই প্রতিষ্ঠানটি পরিচালনা করে থাকে। এছাড়াও প্রতিষ্ঠানটির নিজস্ব কর্মকর্তা কর্মচারী ও নির্বাহী রয়েছে। প্রতিষ্ঠানটি অনেকটা পাবলিক লিমিটেড কোম্পানির মতই পরিচালিত হয় যেখানে সদস্য দেশসমূহ এর জন্য প্রয়োজনীয় মূলধন সরবরাহ করে এবং কোন সিদ্ধান্ত নেওয়ার ক্ষেত্রে ভোটাধিকার প্রয়োগ করার অধিকার রাখে।

ইন্টারন্যাশনাল ফাইন্যান্স কর্পোরেশনের স্বচ্ছতা ও জবাবদিহিতা নিশ্চিত করার জন্য প্রত্যেক বছর একটি নিরপেক্ষ নিরীক্ষক কর্তৃক নিরীক্ষিত হয়।

তথ্যসূত্র
---------

1. ↑  Ottenhoff, Jenny (২০১১)। International Finance Corporation (প্রতিবেদন)। Center for Global Development। ২০১১-০৯-৩০ তারিখে মূল থেকে আর্কাইভ করা। সংগ্রহের তারিখ ২০১২-০৬-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  International Finance Corporation। "IFC History"। World Bank Group। ২০১৬-০১-২৪ তারিখে মূল থেকে আর্কাইভ করা। সংগ্রহের তারিখ ২০১২-০৬-০৯।
3. ↑  Madura, Jeff (২০০৭)। *International Financial Management: Abridged 8th Edition*। Mason, OH: Thomson South-Western। আইএসবিএন 0-324-36563-2।

বহিঃসংযোগ
---------

* IFC's official website
* IFC Articles of Agreement
সারি মন্দিরের সম্মুখভাগ
মন্দিরের পিছন দিক
ভিতরের দৃশ্য
মন্দিরের রেপ্লিকা
ক্যান্ডি সারি (ইন্দোনেশীয়: *Candi Sari* also known as *Candi Bendah*) বা **সারি মন্দির** একটি ৮ম শতকের বৌদ্ধ মন্দির।:৯০ এটি ইন্দোনেশিয়ার যোগ্যকর্তা অঞ্চলের কালাসানের তিরতোমার্তানি গ্রামের দুসুন বেন্দানে অবস্থিত। এর অবস্থান কালাসান মন্দির হতে ১৩০ মিটার উত্তর-পূর্বে। মন্দিরটি একটি দ্বিতল ভবন ছিল। এতে কাঠের বিম, ছাদ ও সিঁড়ি এবং জৈব উপাদানে নির্মিত দরজা জানালা ছিল যেগুলো ধ্বংস হয়ে হারিয়ে গেছে। মনে করা হয় ভবনটি প্রাথমিকভাবে একটি বিহার বা বৌদ্ধ সন্ন্যাসীদের বাসস্থান রূপে ব্যবহৃত হত। মন্দিরের নাম ‘সারি’ শব্দটি জাভানীয় ভাষায় ঘুমানো বুঝিয়ে থাকে যা থেকে এর প্রাথমিক ব্যবহার সম্পর্কে আঁচ করা যায়।

ইতিহাস
------

ইতিহাসবিদরা মনে করেন সারি মন্দিরটি কালাসান মন্দির নির্মাণের কাছাকাছি সময়ে নির্মিত হয়েছিল। সংস্কৃত ভাষায় লেখা কালাসানের শিলালিপি ৭৭৮ খ্রিষ্টাব্দ নির্দেশ করে। শিলালিপি অনুযায়ী মন্দিরটি গুরু সঙ্গ রাজা শৈলেন্দ্রবামকাতিলক (শৈলেন্দ্র রাজবংশের রত্ন) নির্মাণ করেছিলেন যিনি শৈলেন্দ্র রাজবংশ এর মহারাজা তেজপূর্ণপণ পনঙ্গকরণ(কোন কোন স্থলে করীযান পনঙ্গকরণ নামে উল্লিখিত) কে বোধিসত্ত্ব তারা ও শৈলেন্দ্র রাজবংশের বৌদ্ধ সন্ন্যাসীদের জন্য বিহার নির্মাণে সম্মত করাতে সক্ষম হন। পনঙ্গকরণ বৌদ্ধ ভিক্ষু সন্ন্যাসী সম্প্রদায় সংঘকে কালারা গ্রাম প্রদান করেন।  শিলালিপির তথ্য অনুযায়ী, সারি মন্দির নিকটস্থ কালাসান মন্দিরে নিবেদিত সন্ন্যাসীদের থাকার জন্য নির্মিত হয়ে থাকতে পারে।

১৯২০ ও ১৯২৯ সালে এর ধ্বংসাবশেষ আবিষ্কৃত হয় এবং এটি পুনর্নিমাণের উদ্যোগ ১৯৩০ সালে শুরু হয়ে সে বছরই শেষ হয়। এর নির্মাণ কাজ অসম্পূর্ণ রয়ে গেছে কারণ মন্দির ঘিরে থাকা বাহিরের ভিত্তি, সম্প্রসারিত সম্মুখকক্ষ, পূর্ব দেয়ালের সঙ্গে যুক্ত সামনের সিঁড়ি প্রভৃতি বহু অংশই হারিয়ে গেছে।

স্থাপত্য
--------

মন্দিরটির প্রধান অংশ তিনটি- ভিত্তি, কাঠামো আর ছাদ। মন্দিরের ভূমি আয়তাকার, উত্তর-দক্ষিণে ১৭.৩ মিটার, পূর্ব-পশ্চিমে ১০ মিটার এবং উচ্চতা ১৭ মিটার। ভিত্তি অংশের কিছু মাত্র অবশিষ্ট আছে, বাইরের ভিত্তিপ্রদ প্রস্তরখণ্ডগুলো আর নেই। এর প্রবেশের দ্বারটি পূর্বদিকে অবস্থিত যেখানে কাল ও হাতি খচিত সুসজ্জিত ফটক রয়েছে। দেয়ালে উপরে ও নিচে দুসারিতে জানালা আছে। দেয়ালের মাঝে একটি অনুভূমিক সরলরেখা দেখা যায় যা থেকে ধারণা করা হয় মন্দিরটি একটি দ্বিতল ভবন।

এর অভ্যন্তরে তিনটি কক্ষ রয়েছে- উত্তরের কক্ষ, কেন্দ্রীয় কক্ষ এবং দক্ষিণের কক্ষ। প্রতিটি ঘরের মাপ ৩ মিটার ╳ ৫.৮ মিটার। কক্ষ তিনটি পূর্বদিক দিয়ে উত্তর-দক্ষিণ অক্ষ বরাবর দরজা দ্বারা পরস্পর সংযুক্ত। প্রতিটি কক্ষের দেয়ালে পাথরের টুকরার সারি দেখতে পাওয়া যায় যেগুলো কাঠের বিম আর দুটি তলার ভেদকারী কাঠের ছাদ ধরে রাখতে ব্যবহৃত হত। কিছু জায়গায় কোনাকুনি পাথর দেখা যায়, সম্ভবত সেখানে কাঠের সিঁড়ি থাকতে পারে।

তথ্যসূত্র
---------

1. ↑  Cœdès, George (১৯৬৮)। Walter F. Vella, সম্পাদক। *The Indianized States of Southeast Asia*। trans.Susan Brown Cowing। University of Hawaii Press। আইএসবিএন 978-0-8248-0368-1।
2. 1 2 3  The information board at the Sari Temple vicinity
3. ↑  Soetarno, Drs. R. second edition (2002). *Aneka Candi Kuno di Indonesia* (Ancient Temples in Indonesia), pp. 41. Dahara Prize. Semarang. আইএসবিএন ৯৭৯-৫০১-০৯৮-০.

বহিঃসংযোগ
---------

* Sari Temple
* location on wikimapia.
* Official site
* Article with photos from borobudur.tv
রোমান হরফে জাপানি ভাষা 
**হেপবার্ন রোমান লিপি** পদ্ধতি (জাপানি: ヘボン式ローマ字, হেপবার্ন: *হেবন-শিকি রোমাজি*) নামকরণ করা হয় **জেমস কারটিস হেপবার্ন** এর নামানুসারে, যিনি এটি কে কাজে লাগিয়ে জাপানী ভাষাকে উচ্চারণ অনুসারে রোমান হরফে প্রবর্তন করেন। ১৮৮৭ সালে প্রকাশিত তার রচিত ইংরেজি-জাপানী অভিধানের তৃতীয় সংষ্করণে এর সুচনা হতে দেখা যায়। কিন্তু এর মূল প্রস্তাবকারী হিসেবে Romanization Club (羅馬字会, *রোমাজিকাই*) এর ১৮৮৫ সালের উদ্যোগ হিসেবে উল্লেখিত হয়। ১৯০৮ সালের রোমাজি-হিরোমি-কাই পুস্তককে বলা হয় "পরিমিত রীতির রোমানীকরণ" (標準式ローマ字, *হেইউজুন-শিকি-রোমাজি*) এবং একেই জাপানে হেপবার্ন পদ্ধতি হিসেবে ঐতিহ্যবাহী জাপানী ভাষা লিখন রীতিতে ব্যবহৃত হয়

আরও দেখুন
---------

* Language প্রবেশদ্বার

* List of ISO romanizations

টীকা
----

1. ↑  *ヘボン式ローマ字綴り* (Japanese ভাষায়)। Sanseido। ১০ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ মে ২৫, ২০১১। উদ্ধৃতি শৈলী রক্ষণাবেক্ষণ: অচেনা ভাষা (link)

তথ্যসূত্র
---------

* Kent, Allen, Harold Lancour, and Jay Elwood Daily (Executive Editors). *Encyclopedia of Library and Information Science Volume 21*. CRC Press, April 1, 1978. আইএসবিএন ০৮২৪৭২০২১০, 9780824720216.

বহিসংযোগ
--------

* Preface of first edition of Hepburn's original dictionary, explaining romanization
* Preface of third edition of Hepburn's original dictionary, explaining romanization
**বর্মী বর্ষপঞ্জি** ( বর্মী: မြန်မာသက္ကရာဇ် , উচ্চারিত: [mjəmà θɛʔkəɹɪʔ], অথবা ကောဇာသက္ကရာဇ် ,[kɔ́zà θɛʔkəɹɪʔ]  ; **বর্মী অব্দ** (BE) বা **মিয়ানমার অব্দ** (ME)) হল একটি চান্দ্র বর্ষপঞ্জি যেখানে মাসগুলি চান্দ্র মাসের উপর ভিত্তি করে এবং বছরগুলি পার্শ্ববর্তী বছরের উপর ভিত্তি করে গঠিত। পঞ্জিটি মূলত হিন্দু পঞ্জিকার একটি পুরানো সংস্করণের উপর ভিত্তি করে গঠিত। তবে এটি ভারতীয় পদ্ধতির নয়, বরং মেতোনীয় চক্রের একটি সংস্করণ। তাই পঞ্জিটিতে *অনিয়মিত* ব্যবধানে অধিমাস এবং অধিদিন যোগ করে মেতোনীয় চক্রের কাছাকাছি গ্রীষ্মমণ্ডলীয় বছরের সাথে হিন্দু পঞ্জিকার পার্শ্বীয় বছরগুলিকে সামঞ্জস্য করতে হয়।

৬৪০ খ্রিস্টাব্দে শ্রী ক্ষেত্র রাজ্যে এটিকে *পিউ* অব্দও বলা হত। ১৯ শতকের শেষের দিকে আরাকান, ল্যান না, জিশুয়াংবান্না, ল্যান শাং, সিয়াম এবং কম্বোডিয়ার অন্যান্য মূল ভূখণ্ডের দক্ষিণ-পূর্ব এশীয় রাজ্যগুলিতে সরকারী পঞ্জিকা হিসেবেও এটি ব্যবহৃত হয়েছিল।

বর্তমানে, বর্ষপঞ্জিটি মিয়ানমারে গ্রেগরীয় বর্ষপঞ্জির পাশাপাশি দুটি সরকারি বর্ষপঞ্জির একটি হিসাবে ব্যবহৃত হয়। এটি এখনও বর্মী নববর্ষের মতো ঐতিহ্যবাহী ছুটির দিনগুলি এবং অন্যান্য ঐতিহ্যবাহী উৎসবগুলিকে চিহ্নিত করতে ব্যবহৃত হয়, যার মধ্যে অনেকগুলি বর্মী বৌদ্ধ প্রকৃতির।

ইতিহাস
------

গঠন
---

সঠিকতা
------

রাশিচক্র
--------

বৈকল্পিক
--------

বর্তমান ব্যবহার
---------------

তথ্যসূত্র
---------
**লিয়াকত আলী খান** (উর্দু: لیاقت علی‎‎; জন্ম: ২১ মে, ১৯৫৫) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, করাচি, পাকিস্তান ইন্টারন্যাশনাল এয়ারলাইন্স ও সিন্ধু দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **লিয়াকত আলী**।

খেলোয়াড়ী জীবন
---------------

১৯৭০-৭১ মৌসুম থেকে ১৯৯০-৯১ মৌসুম পর্যন্ত লিয়াকত আলী’র প্রথম-শ্রেণীর খেলোয়াড়ী জীবন চলমান ছিল। সবমিলিয়ে ১৭৩টি প্রথম-শ্রেণীর খেলায় অংশ নেন ও ৪৮৯ উইকেট দখল করেছিলেন।

সমগ্র খেলোয়াড়ী জীবনে পাঁচটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন লিয়াকত আলী। ১ মার্চ, ১৯৭৫ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৫ জুন, ১৯৭৮ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

তথ্যসূত্র
---------

1. 1 2  "Liaqat Ali"। *Cricinfo*।

আরও দেখুন
---------

* শফিক আহমেদ
* আগা সাদাত আলী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে লিয়াকত আলী উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে লিয়াকত আলী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**অস্কার চার্লস টমি স্কট** (ইংরেজি: Tommy Scott; জন্ম: ১৪ আগস্ট, ১৮৯২ - মৃত্যু: ১৫ জুন, ১৯৬১) জ্যামাইকার কিংস্টনের ফ্রাঙ্কলিন টাউন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২০-এর দশকের শেষার্ধ্ব থেকে ১৯৩০-এর দশকের সূচনাকাল পর্যন্ত আন্তর্জাতিক ক্রিকেটে অংশ নিয়েছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেন। দলে তিনি মূলতঃ লেগ-ব্রেক বোলার ছিলেন। পাশাপাশি ডানহাতে নিচেরসারিতে ব্যাটিং করতেন **টমি স্কট**।

খেলোয়াড়ী জীবন
---------------

১৯১০ থেকে ১৯৩৫ সময়কালে জ্যামাইকার সদস্যরূপে প্রথম-শ্রেণীর ক্রিকেটে অংশগ্রহণ করেছেন তিনি। ওয়েস্ট ইন্ডিজের ক্রিকেটের ইতিহাসের সর্বপ্রথম টেস্টে অংশগ্রহণ করার সৌভাগ্য অর্জন করেন। ২১ জুলাই, ১৯২৮ তারিখে সফরকারী ইংল্যান্ডের বিপক্ষে টেস্ট অভিষেক ঘটে টমি স্কটের।

সমগ্র খেলোয়াড়ী জীবনে ওয়েস্ট ইন্ডিজের পক্ষে আট টেস্টে প্রতিনিধিত্ব করার সুযোগ পান। তন্মধ্যে, ১৯৩০-৩১ মৌসুমে অস্ট্রেলিয়া সফরের পাঁচ টেস্ট সিরিজের প্রত্যেকটিতে অংশ নেন।

একটি টেস্টে সর্বাধিক রান দেয়ার বোলিং পরিসংখ্যান গড়ে অগৌরবজনক রেকর্ডের অধিকারী তিনি। ১৯২৯-৩০ মৌসুমে সফরকারী ইংল্যান্ডের বিপক্ষে কিংস্টন টেস্টে ৩৭৪ রান দিয়ে ৯ উইকেট পান তিনি। তন্মধ্যে প্রথম ইনিংসে তার বোলিং পরিসংখ্যান ছিল ৮০.২ ওভার ১৩ মেইডেন ২৬৬ রান ৫ উইকেট। অসীম সময়ের ঐ টেস্টে ইংল্যান্ড দল ৮৪৯ রান তুলে। পরবর্তীতে ২০০৮-০৯ মৌসুমে অস্ট্রেলিয়া-ভারতের মধ্যকার চতুর্থ টেস্টে জেসন ক্রেজা ৩৫৮ রান দিয়ে তাকে দ্বিতীয় স্থানে পাঠিয়ে দেন।

ব্যক্তিগত জীবন
--------------

ব্যক্তিগত জীবনে বিবাহিত ছিলেন তিনি। তার সন্তান আলফ্রেড স্কট ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছেন। ১৫ জুন, ১৯৬১ তারিখে ৬৯ বছর বয়সে জ্যামাইকার কিংস্টনে দেহাবসান ঘটে টমি স্কটের।

তথ্যসূত্র
---------

1. ↑  Frindall, Bill (২০০৯)। *Ask Bearders*। BBC Books। পৃষ্ঠা 128–129। আইএসবিএন 978-1-84607-880-4।

আরও দেখুন
---------

* টেডি হোড
* ওয়েস্ট ইন্ডিয়ান টেস্ট ক্রিকেটারদের তালিকা
* ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে টমি স্কট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে টমি স্কট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**হেপাটাইটিস এ টিকা** হল একটি টিকা যা হেপাটাইটিস এ প্রতিরোধ করে।  এটি প্রায় ৯৫% ক্ষেত্রে কার্যকর হয় এবং কমপক্ষে পনের বছর এবং সম্ভবত একজন মানুষের সারা জীবন ধরে স্থায়ী হয়।  যদি দেওয়া হয়, তবে এক বছর বয়সের পরে শুরু করে দুটি ডোজের পরামর্শ দেওয়া হয়।  এটি একটি পেশীতে ইনজেকশন দ্বারা দেওয়া হয়।

বিশ্ব স্বাস্থ্য সংস্থা (ডাব্লুএইচও) এমন অঞ্চলগুলিতে সার্বজনীন টিকা দেওয়ার পরামর্শ দেয় যেখানে রোগগুলি মাঝারি মাত্রায় সাধারণ।  এই রোগটি যেখানে খুব সাধারণ, সেখানে ব্যাপকভাবে টিকা দেওয়ার পরামর্শ দেওয়া হয় না কারণ সমস্ত মানুষ সাধারণত শিশু বয়সে সংক্রমণের মাধ্যমে প্রতিরোধ ক্ষমতা গড়ে তোলে।  সেন্টার ফর ডিজিজ কন্ট্রোল অ্যান্ড প্রিভেনশন (সিডিসি) উচ্চ ঝুঁকিতে থাকা প্রাপ্তবয়স্ক মানুষদের এবং সমস্ত শিশুকে টিকা দেওয়ার পরামর্শ দেয়।

গুরুতর পার্শ্ব প্রতিক্রিয়া খুব বিরল।  প্রায় ১৫% শিশু এবং অর্ধেক প্রাপ্তবয়স্কদের মধ্যে ইনজেকশনের স্থানে ব্যথা হয়।  বেশির ভাগ হেপাটাইটিস এ টিকাতে নিষ্ক্রিয় ভাইরাস থাকে এবং কয়েকটিতে দুর্বল ভাইরাস থাকে।  দুর্বল ভাইরাসযুক্ত টিকাগুলি গর্ভাবস্থায় বা দুর্বল রোগ প্রতিরোধ ক্ষমতা থাকা মানুষদের জন্য সুপারিশ করা হয় না।  কয়েকটি ফরমুলায় হেপাটাইটিস এ এর সাথে হেপাটাইটিস বি বা টাইফয়েড টিকাকে যুক্ত করা হয়। 

প্রথম হেপাটাইটিস এ টিকাটি ১৯৯১ সালে ইউরোপে এবং মার্কিন যুক্তরাষ্ট্র ১৯৯৫ সালে অনুমোদিত হয়েছিল।  এটি বিশ্ব স্বাস্থ্য সংস্থার অপরিহার্য ওষুধের তালিকা, অর্থাৎ একটি মৌলিক স্বাস্থ্য ব্যবস্থায় প্রয়োজনীয় সর্বাপেক্ষা গুরুত্বপূর্ণ ওষুধগুলির তালিকায় আছে।  মার্কিন যুক্তরাষ্ট্রে এটির দাম ৫০ থেকে ১০০ মার্কিন ডলারের মধ্যে।

তথ্যসূত্র
---------

1. 1 2 3 4 5  "WHO position paper on hepatitis A vaccines – June 2012" (পিডিএফ)। *Wkly Epidemiol Rec*। **87** (28/29): 261–76। ১৩ জুলাই ২০১২। পিএমআইডি 22905367। ১৬ ডিসেম্বর ২০১৫ তারিখে মূল (পিডিএফ) থেকে আর্কাইভ করা।
2. ↑  Ott JJ, Irving G, Wiersma ST (ডিসেম্বর ২০১২)। "Long-term protective effects of hepatitis A vaccines. A systematic review"। *Vaccine*। **31** (1): 3–11। ডিওআই:10.1016/j.vaccine.2012.04.104। পিএমআইডি 22609026।
3. ↑  "Hepatitis A In-Short"। *Centers for Disease Control and Prevention (CDC)*। জুলাই ২৫, ২০১৪। ১০ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৫।
4. ↑  Patravale, Vandana; Dandekar, Prajakta (২০১২)। *Nanoparticulate drug delivery perspectives on the transition from laboratory to market* (1. publ. সংস্করণ)। Woodhead Pub.। পৃষ্ঠা 212। আইএসবিএন 9781908818195।
5. ↑  "World Health Organization model list of essential medicines: 21st list 2019"। World Health Organization। ২০১৯।
6. ↑  Hamilton, Richart (২০১৫)। *Tarascon Pocket Pharmacopoeia 2015 Deluxe Lab-Coat Edition*। Jones & Bartlett Learning। পৃষ্ঠা 314। আইএসবিএন 9781284057560।
**ভগীরথ** (সংস্কৃত: भगीरथ) ইক্ষ্বাকু রাজবংশের একজন কিংবদন্তি রাজা যিনি গঙ্গা দেবীকে স্বর্গ থেকে মর্ত্যে আনয়ন করেন। সগর রাজবংশের রাজপুত্র হওয়ার পর তিনি তাঁর ষাটহাজার হতভাগ্য পূর্বপুরুষদের যন্ত্রণাদায়ক পরিণতির কথা জানতে পারেন। ভগীরথ মন্ত্রীর প্রতি রাজত্বের দায়িত্ব অর্পণ করেন এবং দুঃখের সাথে হিমালয়ে তপস্যা করতে গিয়েছিলেন। গুরু ত্রিথলের উপদেশে তিনি হাজার বছর ধরে ৬০,০০০ অভিশপ্ত পূর্বপুরুষদের পাপের প্রায়শ্চিত্ত করেন ও কপিলমুনির অভিশম্পাত থেকে তাঁদের উদ্ধারের জন্য দেবী গঙ্গাকে সন্তুষ্ট করার প্রয়াস করেন। গঙ্গা ভগীরথের তপস্যায় সন্তুষ্ট হয়ে তাকে বলেন যে তিনি স্বর্গ থেকে মর্ত্যে অবতরণ করার সময় তার প্রপাতের প্রচণ্ড বেগ নিয়ন্ত্রণ করা অসম্ভব হয়ে পড়বে। তখন গঙ্গা দেবী ভগীরথকে বলেন যে তিনি যেন ভগবান শিবের কাছে প্রার্থনা করেন কারণ গঙ্গা (দেবী) যখন মর্ত্যে অবতরণ করবেন,তখন তাকে ধারণ করার মতো শক্তি শুধুমাত্র মহাদেবেরই রয়েছে। তখন ভগীরথ ভগবান শিবের তপস্যা আরম্ভ করেন ও তাকে গঙ্গাধারণের প্রার্থনা করেন। *আশুতোষ* (অল্পতেই সন্তুষ্ট হন যিনি) ভগবান শিব তখন ভগীরথের প্রার্থনা শোনেন ও স্বর্গ থেকে পতিত গঙ্গা দেবীকে তার জটায় ধারণ করেন ও নদীরূপে মর্ত্যে বাহিত করেন। তারপর থেকে মহাদেবের আর এক নাম হয় *গঙ্গাধর* (গঙ্গাকে ধারণ করেছেন যিনি)। 

কিন্তু জহ্নুমুনি সমস্ত গঙ্গাজল পান করে ফেলেন। অবশেষে ভগীরথের প্রার্থনায় জহ্নুমুনি পুনরায় তাঁর উদর ছেদন করে গঙ্গাকে বাহিত করেন,তাই গঙ্গাকে জহ্নুমুনির কন্যা বা *জাহ্নবী*ও বলা হয়। ভগীরথের মর্ত্যে গঙ্গা আনয়নের স্মৃতি হিসেবে গঙ্গার মূল প্রবাহের নাম আজও *ভাগীরথী* যদিও দেবপ্রয়াগে গঙ্গার নাম *অলকানন্দা* ।

আরো দেখুন
---------

* গঙ্গা
* সগর রাজা
* ইক্ষ্বাকু রাজবংশ
* শিব
* দেবপ্রয়াগ
* অলকানন্দা নদী
* জহ্নু মুনি
* কপিল মুনি

পাদটীকা
-------

* *The Ramayana* (2001) by Ramesh Menon
* *Dictionary of Hindu Lore and Legend* (আইএসবিএন ০-৫০০-৫১০৮৮-১) by Anna L. Dallapiccola
* The story of Baghiratha in western edition[*স্থায়ীভাবে অকার্যকর সংযোগ*]

তথ্যসূত্র
---------

1. ↑  Mankodi, Kirit (1973) "Gaṅgā Tripathagā"*Artibus Asiae* 35(1/2): pp. 139-144, p. 140
2. ↑  "The Mahabharata, Book 3: Vana Parva: Tirtha-yatra Parva: Section CVIII"। *www.sacred-texts.com*। সংগ্রহের তারিখ ২০১৯-০৪-১৪।

বহিঃসংযোগ
---------


উইকিমিডিয়া কমন্সে **ভগীরথ** সংক্রান্ত মিডিয়া রয়েছে।
**হেন্ডারসন রিকার্ডো হেন্ডি ব্রায়ান** (ইংরেজি: Henderson Bryan; জন্ম: ১৭ মার্চ, ১৯৭০) সেন্ট লুসির স্যামন্ডস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৯ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **হেন্ডি ব্রায়ান** নামে পরিচিত **হেন্ডারসন ব্রায়ান**।

প্রথম-শ্রেণীর ক্রিকেট
---------------------

১৯৯৪-৯৫ মৌসুম থেকে ২০০০-০১ মৌসুম পর্যন্ত হেন্ডারসন ব্রায়ানের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের আসরে বার্বাডোস ও গ্রিকুয়াল্যান্ড ওয়েস্টের পক্ষে খেলেছেন। ১৯৯৫ সালে ব্রিজটাউনে গায়ানার বিপক্ষে প্রথম-শ্রেণীর ক্রিকেটে অভিষেক ঘটে হেন্ডারসন ব্রায়ানের।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পনেরোটি ওডিআইয়ে অংশগ্রহণ করেছেন হেন্ডারসন ব্রায়ান। ১১ এপ্রিল, ১৯৯৯ তারিখে কিংস্টনে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ১৮ সেপ্টেম্বর, ১৯৯৯ তারিখে টরন্টোয় পাকিস্তান দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

কিংস্টনের আর্নোস ভেল গ্রাউন্ডে অনুষ্ঠিত অস্ট্রেলিয়ার বিপক্ষে অভিষেক ঘটা ওডিআইয়ে শূন্য রানে বিদেয় নিতে হয় তাকে। তাসত্ত্বেও, ঐ খেলায় ১০-১-২৪-৪ বোলিং পরিসংখ্যান গড়ে ম্যান অব দ্য ম্যাচের পুরস্কার লাভ করেছিলেন হেন্ডারসন ব্রায়ান। খেলায় তার দল ৪৪ রানে জয়লাভ করেছিল। এ পরিসংখ্যানটি পরবর্তীকালে তার সেরা ওডিআই বোলিং পরিসংখ্যান হিসেবে চিত্রিত হয়। ১৯৯৯ সালে ওয়েস্ট ইন্ডিজের পক্ষে ক্রিকেট বিশ্বকাপে অংশ নেন।

ওডিআইয়ে ম্যান অব দ্য ম্যাচ
---------------------------

| ক্রমিক | প্রতিপক্ষ | মাঠ | তারিখ | অবদান | ফলাফল |
| --- | --- | --- | --- | --- | --- |
| ১ | অস্ট্রেলিয়া | আর্নোস ভেল গ্রাউন্ড, কিংস্টন | ১১ এপ্রিল, ১৯৯৯ | ০ (৩ বল); ১০-১-২৪-৪ |  ওয়েস্ট ইন্ডিজ ৪৪ রানে বিজয়ী। |

তথ্যসূত্র
---------

1. ↑  "1998-1999 West Indies v Australia - 1st Match - Kingstown, St. Vincent"। *HowStat*। সংগ্রহের তারিখ ১৯ নভেম্বর ২০১৬।

আরও দেখুন
---------

* রল্ফ গ্র্যান্ট
* রবার্ট হেন্ডারসন
* ১৯৯৯ ক্রিকেট বিশ্বকাপ দলসমূহ
* প্রথম-শ্রেণীর ক্রিকেট দলসমূহের বর্তমান তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে হেন্ডারসন ব্রায়ান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে হেন্ডারসন ব্রায়ান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
ওয়েস্ট ইন্ডিজ দল – ১৯৯৯ ক্রিকেট বিশ্বকাপ |
| --- |
| 
* ১ লারা (অঃ)
* ২ চন্দরপল
* ৩ পাওয়েল
* ৪ উইলিয়ামস
* ৫ ক্যাম্পবেল
* ৬ আর্থারটন
* ৭ জ্যাকবস (উইঃ)
* ৮ সিমন্স
* ৯ অ্যামব্রোস
* ১০ ওয়ালশ
* ১১ অ্যাডামস
* ১২ ব্রায়ান
* ১৩ ডিলন
* ১৪ পেরি
* ১৫ কিং

 |  |
| মূল দলে কার্ল হুপারকে রাখা হলেও অবসর গ্রহণ করায় রিকার্ডো পাওয়েল তার স্থলাভিষিক্ত হন। |
লিমকার বোতল।
**লিমকা** হল একটি ভারতীয় বহুজাতিক মার্কা লেবু ও চুন-গন্ধের কার্বনযুক্ত কোমল পানীয় যা মূলত ভারতে এবং মার্কিন যুক্তরাষ্ট্রের কিছু অংশে তৈরি হয় এতে প্রতি ১৫০ মিলি ক্যানে ৬০ ক্যালোরি থাকে। সূত্রে ফল অন্তর্ভুক্ত নয়, বরং কৃত্রিম স্বাদের উপর নির্ভর করে।

২০০৮ সালে একটি সাক্ষাত্কারে, পার্লে বিসলেরির রমেশ চৌহান প্রকাশ করেছিলেন যে তিনি ডিউক'স লেমোনেডের মালিকদের সাথে যোগাযোগ করেছিলেন, তাদের ভারতে এটি তৈরি না করার প্রতিশ্রুতি দিয়ে পানীয়টির ফর্মুলা ভাগ করার অনুরোধ করেছিলেন, যা প্রত্যাখ্যান করা হয়েছিল। চৌহান তার নিজস্ব ফর্মুলা নিয়ে আসার সিদ্ধান্ত নিয়েছিলেন, যা তিনি ১৯৭৭ সালে লিমকা মার্কার অধীনে চালু করেছিলেন। 

১৯৯২ সালে, যখন ভারত সরকার কোকা-কোলাকে কার্যক্রম পরিচালনার জন্য ফিরে আসার অনুমতি দেয়, একই সময়ে এটি পেপসিকে প্রথমবার স্বীকার করে, কোকা-কোলা লিমকা সহ পার্লে বিসলেরির মালিক রমেশ চৌহানের কাছ থেকে স্থানীয় কোমল পানীয় (সোডা) মার্কাগুলি যেমন লিমকা, থামস আপ (একটি কোলার মতো পানীয়), মাজা (একটি আমের রস ভিত্তিক পানীয়), সিট্রা (একটি পরিষ্কার লেবু-চুনের পানীয়), এবং গোল্ড স্পট (কমলা স্বাদ) কিনে নিয়েছে। 

১৯৮৮ সালের আগে, লিমকার মূল সূত্রে ব্রোমিনেটেড উদ্ভিজ্জ তেল (বিভিও) ছিল। বিশ্বব্যাপী বিভিও-এর খারাপ প্রভাবের রিপোর্টের পর, ভারতে কোমল পানীয়তে এর ব্যবহার নিষিদ্ধ করা হয়েছিল। এই নিষেধাজ্ঞার ফলস্বরূপ, লিমকার ফর্মুলা পরিবর্তন করা হয়েছিল এবং লিমকা থেকে বিভিওকে সরিয়ে ফেলা হয়েছিল।

লিমকার একটি ট্যাগলাইন ছিল "লিমকা, ইটস ভেরি ভেরি লাইম অ্যান্ড লেমনি।"

আরো দেখুন
---------

* ৭ আপ
* থামস আপ
* কোকা কোলা
* ফান্টা
* পেপসি
* স্প্রাইট

তথ্যসূত্র
---------

1. ↑  "'Coca-Cola is neglecting beautiful Limca'"। *Daily News and Analysis*। ২৬ জুন ২০০৮। সংগ্রহের তারিখ ২১ ফেব্রুয়ারি ২০১২।
2. ↑  Pande, Bhanu; Bhushan, Ratna (২০১১-১২-০৪)। "From household names to forgotten history: Story of India's grand old brands such as Binaca, Dalda & Moti Soaps"। *The Economic Times*। সংগ্রহের তারিখ ২০১৮-০৯-১৭।

বহিঃসংযোগ
---------

* কোকা-কোলা ইন্ডিয়ার লিমকা ব্র্যান্ডের পেজ
***ল্য প্যতি প্র্যাঁস্*** (French: *Le Petit Prince*; ফরাসি উচ্চারণ: ​[lə pəti pʁɛ̃s]) বা **ছোট্ট রাজকুমার** একটি জগদ্বিখ্যাত উপন্যাসিকা যা শিশুদের জন্য রচিত। ফরাসী কবি, কথাসাহিত্যিক ও বৈমানিক অঁতোয়ান দ্য স্যাঁত-এগজ্যুপেরি (১৯০০–১৯৪৪) কর্তৃক বিরচিত এই সুপ্রসিদ্ধ গ্রন্থটি ১৯৪৩ খ্রিষ্টাব্দে প্রকাশিত হয়। এটি এক শিশুর বয়ানে কাব্য ও দর্শনের অনন্যসাধারণ সাহিত্যকর্ম। *ল্য প্যতি প্র্যাঁস্* ফরাসি ভাষায় লিখিত সর্বাধিক পঠিত গ্রন্থ হিসেবে বিবেচিত। বাংলাসহ পৃথিবীর অধিকাংশ ভাষায় এই গ্রন্থটি অনূদিত হয়েছে।

রচনা ও প্রকাশনা
---------------

*ল্য প্যতি প্র্যাঁস্* একযোগে মূল ফরাসী ভাষায় এবং ইংরেজি অনুবাদে ১৯৪৩ খ্রিষ্টাব্দের সেপ্টেম্বর মাসে প্রকাশ করা হয়েছিল। অদ্যাবধি ইংরেজিতে অনুবাদ করেছেন ছয় জন। এরা হলেন: ক্যাথেরিন উডস্‌, টি. ভি. এফ. কাফ, আইরিন টেস্টট-ফেরি, অ্যালান ওয়েকম্যান, রিচার্ড হাওয়ার্ড এবং ডেভিড উইলকিনসন। এ গ্রন্থটি বাংলায় বিভিন্ন হাতে অনূদিত হয়েছে। বাংলাভাষী বেলজিয়ান লেখক পল দ্যতিয়েন এ উপন্যাসিকাটি *ছোট রাজকুমার* শিরোনামে অনুবাদ করেন যা কলকাতা থেকে ১৯৭০ খ্রিষ্টাব্দে প্রকাশিত হয়। বাংলাদেশে এ গ্রন্থটি ইংরেজি অনুবাদ থেকে বাংলা ভাষায় পৃথক তিনটি অনুবাদ করেছেন যথাক্রমে করেছেন মুরাদুল ইসলাম, মহসিন হাবিব এবং হায়দার আলী খান।

আখ্যানভাগ
---------

তথ্যসূত্র
---------

1. ↑  Brittain, John (২২ জুন ২০১৫)। "The International Atomic Energy Agency: Linking Nuclear Science and Diplomacy"। *Science and Diplomacy*।
2. ↑  "দ্বিজেন শর্মা: দ্য লিটল প্রিন্স"।
3. ↑  Schiff (1996), p. 263.

আরো দেখুন
---------

* আঁতোয়ান্‌ দ্য স্যাঁতেক্‌সুপেরি
মানব শারীরবিদ্যায় **বাহু** হলো স্কন্ধসন্ধি এবং কনুই সন্ধির মধ্যবর্তী ঊর্ধ্বাঙ্গের অংশবিশেষ। সাধারণ অর্থে হাত-সহ সম্পূর্ণ ঊর্ধ্বাঙ্গকে বাহু বলা হয়। বাহুকে তিনটি অংশে ভাগ করা হয়েছে। অংশ তিনটি হলো ঊর্ধ্ববাহু, অগ্রবাহু ও হাত। ঊর্ধ্ববাহু কাঁধ থেকে কনুই পর্যন্ত বিস্তৃত এবং অগ্রবাহু কনুই থেকে হাত পর্যন্ত প্রসারিত। শারীরতাত্ত্বিক সংজ্ঞানুসারে বক্ষ-অস্থিচক্রসহ ঊর্ধ্বাঙ্গের হাড় ও মাংশপেশির সম্পূর্ণ অংশই হলো বাহু। লাতিন শব্দ *ব্র্যাকিয়াম* (brachium) দ্বারা পুরো বাহু বা উর্ধ্ববাহুকে বোঝায়।

শারীরবিদ্যা
-----------

### হাড়

চিত্রে উর্ধাঙ্গের হাড়গুলো দেখানো হয়েছে। এরা একত্রে *কাঁধের গার্ডল* গঠন করে। বাহুর তিনটি লম্বা হাড়ের একটি হলো হিউমেরাস। এটি কাঁধের সন্ধিতে স্ক্যাপুলার সাথে এবং কনুই সন্ধিতে বাহুর অন্যান্য লম্বা হাড় তথা আলনা ও রেডিয়াসের সাথে সংযুক্ত হয়। কনুই হলো হিউমেরাসের শেষ প্রান্ত এবং রেডিয়াস ও আলনার শেষ প্রান্তের মধ্যে গঠিত একটি জটিল সন্ধি। 

### পেশি

### স্নায়ু সরবরাহ

ডান উর্ধাঙ্গের চর্মময় স্নায়ু সরবরাহ
### রক্ত সরবরাহ

বাহুর প্রধান ধমনীগুলো
### শিরা

সমাজ ও সংস্কৃতি
---------------

হিন্দু, বৌদ্ধ ও মিশরীয় আইকনোগ্রাফিতে সার্বভৌম শক্তির চিত্র তুলে ধরার জন্য বাহু প্রতীক ব্যবহার করা হয়। হিন্দু ঐতিহ্যে দেবতাদেরকে বিভিন্ন বাহু দিয়ে চিত্রিত করা হয় যা তাদের ক্ষমতার নির্দিষ্ট প্রতীক বহন করে।

পশ্চিম আফ্রিকায়, বাম্বারা আত্মার প্রতীক হিসেবে অগ্রবাহু ব্যবহার করে, যা ঈশ্বর এবং মানুষের মধ্যে একটি যোগসূত্র।

তিনজন উত্তর কোরিয়ান নাগরিক বাহু উঁচিয়ে *USS ম্যানচেস্টারের* কাছে আত্মসমর্পণ করছে

ক্লিনিকাল গুরুত্ব
-----------------

*কিউবিটাল ফোসা* ভেনেপাংচার এবং রক্তচাপ পরিমাপের জন্য গুরুত্বপূর্ণ ভূমিকা পালন করে।

করোনারি ধমনীর বাইপাস সার্জারির প্রয়োজন হলে বাহু থেকে শিরা নেওয়া যেতে পারে।

অতিরিক্ত চিত্র
--------------

* উর্ধ্ববাহু এবং কনুই।উর্ধ্ববাহু এবং কনুই।

আরও দেখুন
---------

তথ্যসূত্র
---------

1. ↑  "brachium – free dictionary"। সংগ্রহের তারিখ ২ ডিসেম্বর ২০১৩।
2. ↑  "Dictionary.com"। সংগ্রহের তারিখ ২ ডিসেম্বর ২০১৩।
3. ↑  *Encyclopaedia britannica 2013*।
4. ↑  *Human Anatomy: A Clinically-Orientated Approach*। Elsevier Health Sciences। ২০০৭। পৃষ্ঠা 5। আইএসবিএন 978-0443103735। সংগ্রহের তারিখ জানুয়ারি ১৯, ২০১৮।
5. ↑  *Sports injuries : prevention, diagnosis, treatment and rehabilitation*। Doral, Mahmut Nedim; Karlsson, Jon। ২০১৫-০৩-০৪। আইএসবিএন 9783642368011। ওসিএলসি 1111734654।
6. ↑  "How To Draw Blood Like A Pro: Step-By-Step Guide"। *nurse.org*। সংগ্রহের তারিখ ২০১৯-০৯-১৪।
ঐতিহাসিক ভাষাবিজ্ঞানের আলোচনায় **ভগিনী ভাষা** (ইংরেজি: Sister language) বলতে একাধিক সমোদ্ভব ভাষাকে বোঝায়, অর্থাৎ যে ভাষাগুলি একটি সাধারণ পূর্বপুরুষ ভাষা থেকে উদ্ভূত হয়েছে। পূর্বপুরুষ ভাষাটিকে প্রত্ন-ভাষা বলা হয়। কোনও ভাষা পরিবারের প্রতিটি ভাষাই কোনও একটি প্রত্ন ভাষা থেকে উদ্ভূত হয়েছে এবং ঐ পরিবারের অন্যান্য ভাষাগুলি সেটির ভগিনী ভাষা।

রোমান্স ভাষাসমূহ ভগিনী ভাষাসমূহের একটি সাধারণ উদাহরণ। প্রতিটি রোমান্স ভাষাই প্রাকৃত লাতিন ভাষার একটি ধারাবাহিক রূপ। ইতালীয় ও ফরাসি ভাষার মধ্যে প্রায় ৮৯% আভিধানিক অধিক্রমণ (lexical overlap) বিদ্যমান, অর্থাৎ ভাষা দুইটির শব্দগুলির ৮৯% একই মূল থেকে উৎসারিত ও একই ধরনের বৈশিষ্ট্য প্রদর্শন করে। ইতালীয় ও ফরাসি ভাষার মধ্যে তাই বিশাল সংখ্যক সদৃশ শব্দ বিদ্যমান। একইভাবে স্পেনীয় ও পর্তুগিজ ভাষা দুইটির মধ্যেও ৮৯% আভিধানিক অধিক্রমণ বিদ্যমান, তাই এই দুই ভাষার বহুসংখ্যক শব্দের মধ্যে হয় সাদৃশ্য আছে, বা একই শব্দ দুই ভাষাতেই বিদ্যমান (আরও দেখুন সমোদ্ভব শব্দ)। স্পেনীয় ও রুমানীয় ভাষার মধ্যে অধিক্রমণ তুলনামূলকভাবে কম (প্রায় ৬৭%)। এর কারণ স্পেনীয় ও পর্তুগিজ ভাষা দুইটিতে আরবি ভাষার প্রভাব পড়েছে। অন্যদিকে রুমানীয় ভাষার উপর সময়ের সাথে সাথে স্লাভীয় ভাষাসমূহ ও গ্রিক ভাষার প্রভাব পড়েছে। রোমান্স ভাষাগুলি শুধু শব্দভাণ্ডারই ভাগাভাগি করে নেয় না, এগুলির রূপমূলতাত্ত্বিক ও বাক্যতাত্ত্বিক বহুসংখ্যক বৈশিষ্ট্য একই রকম। এর কারণ এগুলি সবই তাদের সাধারণ পূর্বপুরুষ ভাষা লাতিনের উত্তরসূরী। 

আধুনিক স্কটস ভাষাটিকে একটি পৃথক ভাষা হিসেবে গণ্য করলে এটিকে ইংরেজি ভাষার একটি ভগিনী ভাষা হিসেবে গণ্য করা চলে, কেননা উভয় ভাষাই একটি সাধারণ পূর্বপুরুষ ভাষা প্রাচীন ইংরেজি থেকে (প্রারম্ভিক মধ্য ইংরেজি ভাষা হয়ে) উৎপত্তিলাভ করেছে। ভাষা দুইটি ধ্বনিতাত্ত্বিক বিকাশের সময় একে অপরের থেকে দূরে সরে গেছে। এছাড়া প্রতিটি ভাষাতেই নর্স, লাতিন ও ফরাসি ভাষা থেকে ভিন্ন ভিন্ন কৃতঋণ শব্দ প্রবেশ করেছে। রাজনৈতিক ও সাংস্কৃতিক কাওরণে স্কটস ভাষার অবক্ষয় ঘটে এবং আধুনিক যুগে এটি মূলত কথ্য ও অনানুষ্ঠানিক ভাষা হিসেবে সীমিত পরিসরে ব্যবহৃত হয়।

আরও দেখুন
---------

* কন্যা ভাষা
* ভাষা পরিবার
* আভিধানিক সাদৃশ্য

তথ্যসূত্র
---------

1. ↑  Campbell, Lyle (২০০৪)। "Sister+language"+cognate *Historical Linguistics: An Introduction*। MIT Press। পৃষ্ঠা 128। আইএসবিএন 0-262-53267-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Smith, *Older Scots A Linguistic Reader*, (Scottish Text Society: Edinburgh, 2022)
চলচ্চিত্র ধারাবাহিকের চরিত্র
----------------------------

### প্রধান চরিত্র

#### অমরেন্দ্র বাহুবলী

**অমরেন্দ্র বাহুবলী** (এছাড়াও **বাহুবলী**  নামে পরিচিত) হল একটি কাল্পনিক চরিত্র।এই চরিত্রটিকে কেন্দ্র করে দুটি মহাকাব্য ধর্মী চলচ্চিত্র নির্মিত হয়েছে যা বাহুবলী নামে পরিচিত। এই চলচ্চিত্র দুটি লিখেছেন ও পরিচালনা করেছেন এস এস রাজামৌলি এবং প্রযোজনা করেছে আরকা মিডিয়া ওয়ার্কস। চরিত্রটি নির্মান করেছেন কে. ভি. বিজয়েন্দ্র প্রসাদ এবং এই চরিত্রে অভিনয় করেছেন প্রভাস। এই চরিত্রটি প্রথম দেখা যায় *দ্যা বিগিনিং* চলচ্চিত্রে এবং পড়ে দেখা যায় বাহুবলীর দ্বিতীয় খন্ড *দ্যা কনক্লুশন* (২০১৭)। অমরেন্দ্র বাহুবলী,মহারাজ বিক্রমদেবের পুত্র মহেশমতিতে(তামিলে মাকিজমতি) জন্মগ্রহণ করেন। তার মা (রাজ্যের রাণী) তার জন্ম দেবার পড় মারা জান। তার কাকীমা শিবগামি তার নাম রাখেন বাহুবলী । তিনি তাকে মায়ের মত করে লালনপালন করেন। ।তিনি তার নেতৃত্বের গুণগুলো চিনতে পারেন এবং কালাকেয়া আক্রমণের সম্রাটকে হারানোর প্রতিযোগিতার সফল হওয়ার জন্য তাকে পরবর্তী রাজার ঘোষণা করেন।যদিও ভল্লালদেব কালাকেয়ার রাজা ইনকোসিকে বধ করেন,তবুও বাহুবলীকে তার যুদ্ধে শ্রদ্ধা প্রকাশের জন্য তাকে পরবর্তী রাজার ঘোষণা দেওয়ার হয়।তিনি ভল্লালদেব দ্বারা বিদ্বিষ্ট হন এবং শিবগামি দেবিকে নিপুনভাবে ব্যবহার করে কাট্টাপ্পা দ্বারা বাহুবলীর সাথে বিশ্বাসঘাতকা করার আদেশ করতে ঘুরে দাড়ান তিনি।তিনি একজন বিশ্বস্ত লোক এবং সিংহাসনকে বাঁচানোর প্রতিজ্ঞায় বন্ধিত।তিনি মহেন্দ্র বাহুবলী যার অন্য নাম শিভুদুর পিতা।তিনি তার পিঠে কাট্টাপ্পা দ্বারা ছুরিকাঘাত হয়েছিলেন।তিনি দেবসেনার সাথে বিবাহ করেন।

### অন্যান্য প্রধান চরিত্র

#### দেবসেনা/থেভাসেনাই

**দেবসেনা** হল একটি কাল্পনিক চরিত্র।এই চরিত্রটিকে বাহুবলী স্ত্রী হিসাবে বাহুবলী নামের দুটি মহাকাব্য ধর্মী চলচ্চিত্র দেখা যায়। এই চলচ্চিত্র দুটি লিখেছেন ও পরিচালনা করেছেন এস. এস. রাজামৌলি এবং প্রযোজনা করেছে আরকা মিডিয়া ওয়ার্কস। চরিত্রটি নির্মান করেছেন কে. ভি. বিজয়েন্দ্র প্রসাদ এবং এই চরিত্রে অভিনয় করেছেন অনুষ্কা শেঠি। এই চরিত্রটি প্রথম দেখা যায় *দ্যা বিগিনিং* চলচ্চিত্রে এবং পড়ে দেখা যায় বাহুবলীর দ্বিতীয় খন্ড *দ্যা কনক্লুশন* (২০১৭)। বাহুবলী: দ্য বিগিনিং (২০১৫) ও বাহুবলী: দ্য কনক্লুশন (২০১৭) চলচ্চিত্র দুটিতে দেবসেনা হল কুন্তল রাজ্যের রাজকন্যা বা রাজকুমারী। তিনি যুদ্ধ বিদ্যায় পারদর্শী। এর পড় দেখায় বাহুবলী রাজ্য ভ্রমনে বেড়িয়ে কুন্তল নগরে পৌচ্ছায় এবং সখানে দেবসেনার সঙ্গে তার পরিচয় ও ভালোবাসা হয়।এদিকে রাজমাতা শিবগামী দেবি দেবসেনার কাছে তার রাজ্য দূত পাঠিয়ে তার ছেলে ভল্লায় দেবের সঙ্গে বিবায়ের সম্মতি চায়। কিন্তু দেবসেনা তাতে রাজি না হলে বাহুবলীকে আদেশ দেন যে দেবসেনাকে বন্দি করে মহেশমতি রাজ্য নিয়ে আসতে।এর পড় বাহুবলী দেবসেনাকে নিয়ে মহেশমতি পৌচ্ছায়।সেখানে বাহুবলীর সঙ্গে দেবসেনার বিবাহ সম্পূর্ণ হয়।তাদের এক পুত্র সন্তানের জন্ম হয়।যে মাহেন্দ্র বাহুবলী নামে পরিচিত।

তথ্যসূত্র
---------

1. ↑
2. ↑  "Why Baahubali, Devasena's explosive chemistry is the soul of"।
3. ↑  "Baahubali 2 new posters: Amarendra Baahubali, Devasena look ..."।
**৪৭ নাটকাল** (তামিল: 47 நாட்கள்; বাংলা: ৪৭ দিন) ১৯৮১ সালে মুক্তিপ্রাপ্ত একটি তামিল চলচ্চিত্র যেটি কে বলচন্দ পরিচালনা করেন। এতে অভিনয় করেন চিরঞ্জীবী, জয়া প্রদা, শরৎ বাবু এবং রমাপ্রভা। অভিনেত্রী সারিতা চলচ্চিত্রটিতে অতিথি চরিত্রে ছিলেন। এটি ছিলো চিরঞ্জীবীর প্রথম তামিল ভাষার চলচ্চিত্র। চলচ্চিত্রটি লেখিকা শিবশঙ্করী এর লেখা একটি উপন্যাস অবলম্বনে তৈরি। এই চলচ্চিত্রটি একই সঙ্গে তেলুগু ভাষায় *৪৭ রোজুলু* নামে শুটিং করা হয়েছিলো।

অভিনয়ে
-------

* চিরঞ্জীবী - কুমার
* জয়া প্রদা - বৈশালী
* শরৎ বাবু - শঙ্কর
* রমাপ্রভা - পকেটমার

কাহিনী
------

অভিনেত্রী সারিতা একটি ছোটো শহরে বৈশালী (জয়া প্রদা) নামের এক নারীকে দেখতে আসে, কারণ সে বৈশালীর বাস্তবজীবন ভিত্তিক একটি চলচ্চিত্র নির্মাণ করতে চায়। বৈশালী সারিতার ওপর রুষ্ট হয়ে যায়। বৈশালীর জীবনকাহিনী তার ভাই বলা শুরু করে যে বৈশালীর একজন ফ্রান্সপ্রবাসী পুরুষের সঙ্গে বিয়ে হয় যে বিয়ে মাত্র ৪৭ দিন টিকে ছিলো।

বৈশালীর স্বামীর নাম কুমার (চিরঞ্জীবী), সে ফ্রান্সের একটি নির্জন এলাকায় মনোরম পরিবেশে বাস করে, এখানে বৈশালী এসে ভালোই অনুভব করে সবকিছু। বৈশালী তামিল ভাষা ছাড়া আর কোনো ভাষা বোঝেনা, এমনকি সে ভারতের রাষ্ট্রভাষা হিন্দিও পারেনা। বৈশালীর পতি তাকে বিয়ে করার আগেই এক ফরাসী রমণীকে বিয়ে করে রেখেছে। কুমার এই ফরাসী নারীকে বলে যে সে ভারত থেকে তার বোনকে এনেছে (বৈশালী), অপরদিকে বৈশালীকে সে বোঝায় যে লুসি (ফরাসী নারীটি) তার বান্ধবী।

বৈশালী কুমারকে অপছন্দ করে ফেলে, কারণ কুমার তাকে অনেকভাবে মানসিক-শারীরিকভাবে পীড়ন করে তাছাড়া সে কুমারকে ফরাসী ঐ নারীটির সঙ্গে অন্তরঙ্গ মূহুর্তে দেখেছে। বৈশালী বাড়ি থেকে পালিয়ে তামিলভাষী কোনো মানুষ খোঁজার চেষ্টা করে যাকে তার মনের চাপা কষ্টের কথা বলতে পারে। একদিন একটি হোটেলে বৈশালীকে যখন কুমার তামিল ভাষায় কটূক্তি করছিলো তখন পেছন থেকে এক তামিলভাষী নারী (রমাপ্রভা) সব শুনে ফেলে, সে পরে কৌশলে বৈশালীকে শৌচাগারে নিয়ে তাকে বাইরে আনতে সক্ষম হয় কুমারের চোখকে ফাঁকি দিয়ে। যদিও কিছুক্ষণ পরে হোটেল থেকে বাইরে এসে কুমার তাকে খুঁজে বের করে বাসায় নিয়ে যায়।

কুমার এক পর্যায়ে বৈশালীর অনিচ্ছা সত্ত্বেও তার সঙ্গে জোরপূর্বক যৌনমিলন করে। বৈশালী একদিন বুঝতে পারে যে সে গর্ভবতী। কুমার বৈশালীর গর্ভপাত ঘটাতে চায়। শঙ্কর (শরৎ বাবু) নামের এক তামিলভাষী পুরুষের সহায়তায় বৈশালী ভারত চলে আসে। বৈশালী এখন তার পিতামাতা এবং ভাইয়ের সঙ্গে বাস করে।

যদিও সিনেমার কোথাও এটা বোঝানো হয়না যে বৈশালী বাচ্চা জন্ম দিয়েছে নাকি দেয়নি নাকি গর্ভপাত করেছে, কিন্তু দর্শককে এটি পরোক্ষভাবে বুঝিয়ে দেওয়া হয়েছে যে বৈশালী আসলে গর্ভপাতই করেছে।

তথ্যসূত্র
---------

1. 1 2  *47 Natkal*, IMDb, সংগ্রহের তারিখ ২০০৮-১২-১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "47 Natkal"। cinesouth। সংগ্রহের তারিখ ২০১৩-০৯-১৭। [*স্থায়ীভাবে অকার্যকর সংযোগ*]
3. ↑  "47 Natkal"। spicyonion। সংগ্রহের তারিখ ২০১৩-০৯-১৭।
4. ↑  "There's truth in her fiction"। *The Hindu*। Chennai, India। ২০০৬-০৩-২৫। ২০০৭-০৩-১৩ তারিখে মূল থেকে আর্কাইভ করা। সংগ্রহের তারিখ ২০১৭-০৭-১৯।
5. ↑  *47 Natkal*, BFI, ২০১১-১১-২৬ তারিখে মূল থেকে আর্কাইভ করা, সংগ্রহের তারিখ ২০০৮-১২-১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ইন্টারনেট মুভি ডেটাবেজে *৪৭ নাটকাল*  (ইংরেজি)
বি আই টি আই ডির প্রবেশপথ
**বাংলাদেশ ইনস্টিটিউট অব ট্রপিকাল এন্ড ইনফেকসিয়াস ডিজিসেস** (অর্থাৎ "বাংলাদেশ গ্রীষ্মমণ্ডলীয় ও সংক্রামক রোগ গবেষণা প্রতিষ্ঠান") একটি সরকারি স্নাতকোত্তর শিক্ষাপ্রতিষ্ঠান এবং হাসপাতাল। এটি ফৌজদারহাট এলাকায় অবস্থিত। ২০১৩ সালে এটি যাত্রা শুরু করে। ২০ শয্যা বিশিষ্ট একটি সংক্রামক রোগের হাসপাতাল এখানে রয়েছে। ঢাকার বাইরে এটিই একমাত্র গ্রীষ্মমণ্ডলীয় ও সংক্রামক রোগের হাসপাতাল।

ইতিহাস
------

বাংলাদেশ সরকার ২০১৩ সালে গ্রীষ্মমণ্ডলীয় ও সংক্রামক রোগের চিকিৎসার জন্য এই হাসপাতালটি প্রতিষ্ঠা করে। প্রধানমন্ত্রী শেখ হাসিনা এটির উদ্বোধন করেন।

চিকিৎসা
-------

### করোনাভাইরাস রোগ ২০১৯

২০২০ সালের মার্চ মাসে করোনা ভাইরাস বাংলাদেশে ছড়িয়ে পড়ে। চট্টগ্রামে প্রথম হাসপাতাল হিসেবে করোনা আক্রান্ত রোগীদের জন্য ৫০ টি শয্যা বিআইটিআইডিতে তৈরি করা হয়। যদিও নিবিড় পরিচর্যা কেন্দ্র এই হাসপাতালটিতে এখনো তৈরি করা হয়নি। পরবর্তীতে হাসপাতালটিতে করোনা শনাক্ত করার কিট পাঠানো হয় এবং করোনা শনাক্তকরণ পরীক্ষা শুরু হয়। ২০২০ সালের ৩ এপ্রিল বিআইটিআইডিতে ৬৭ বছর বয়সী প্রথম করোনা রোগী ধরা পড়ে। তাকে চট্টগ্রাম জেনারেল হাসপাতালে আইসোলেশনে রাখা হয়। এরপর ২০২০ সালের ৫ এপ্রিল চট্টগ্রামে দ্বিতীয় করোনা আক্রান্ত রোগী শনাক্ত করা হয়। ইনি প্রথম আক্রান্ত ব্যক্তির পুত্র।

তথ্যসূত্র
---------


উইকিমিডিয়া কমন্সে **বাংলাদেশ ইনস্টিটিউট অব ট্রপিকাল এন্ড ইনফেকসিয়াস ডিজিসেস** সংক্রান্ত মিডিয়া রয়েছে।

1. ↑  "চট্টগ্রামে এখনো অপূর্ণাঙ্গ ট্রপিক্যাল রোগ ইন্সটিটিউট"। ১০ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৫।
2. ↑  "চট্টগ্রামের পাঁচ প্রকল্পের উদ্বোধন করলেন প্রধানমন্ত্রী"। banglanews24.com। জানুয়ারি ২৬, ২০১৩। ২২ মে ২০২০ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০১৮।
3. ↑  "করোনা শনাক্তে কিট নেই বিশেষায়িত হাসপাতাল বিআইটিআইডিতে"। ১১ মার্চ ২০২০। সংগ্রহের তারিখ ৮ এপ্রিল ২০২০।
4. ↑  "চট্টগ্রামে প্রথম করোনা রোগী শনাক্ত"। ৩ এপ্রিল ২০২০। সংগ্রহের তারিখ ৮ এপ্রিল ২০২০।
5. ↑  "চট্টগ্রামে করোনায় আক্রান্ত দ্বিতীয় রোগী শনাক্ত"। ৫ এপ্রিল ২০২০। সংগ্রহের তারিখ ৮ এপ্রিল ২০২০।
একটি পরিত্যাক্ত স্পেনীয় খ্রিস্টান মিশনারিতে বিদ্যালয়টি গড়ে তোলা হয়।
**অকল্যান্ড গ্রামার স্কুল** নিউজিল্যান্ডের অকল্যান্ডে অবস্থিত একটি মাধ্যমিক বিদ্যালয়। নয় থেকে তের বছরের ছেলেদেরকে এখানে শিক্ষা দেয়া হয়। বিদ্যালয়ের একটি ক্ষুদ্র আবাসিক হলও রয়েছে যার নাম "টিব্‌স হাউজ"। এখানে আবাসিক ছাত্রের সংখ্যা তুলনামূলকভাবে। বিশিষ্ট এবং ব্যতিক্রমী স্থাপত্য নকশার জন্য নিউজিল্যান্ডে এই স্কুলটি বেশ পরিচিত।

বিদ্যালয়টিতে দুই হাজারে বেশি ছাত্র আছে। বিদ্যালয়টিতে ১৩ থেকে ১৮ বছরের ছেলেদের শিক্ষা দেওয়া হয়। বিদ্যালয়টি নিউজিল্যান্ডের বড়ো বিদ্যালয়গুলোর মধ্যে অন্যতম

উল্লেখযোগ্য প্রাক্তন ছাত্র
--------------------------

* এড্‌মান্ড হিলারি, প্রথম দুই ব্যক্তির একজন যারা এভারেস্ট পর্বতশৃঙ্গের চূড়ায় আরোহণ করেন।
* রাসেল ক্রো, একাডেমি পুরস্কার বিজয়ী সমসাময়িক মার্কিন চলচ্চিত্র অভিনেতা।

বহিঃসংযোগ
---------

* স্কুলের ইন্ট্রানেট যা নিয়মিত হালনাগাদ করা হয়  ওয়েব্যাক মেশিনে আর্কাইভকৃত ২৯ সেপ্টেম্বর ২০০৭ তারিখে
* প্রাক্তন প্রধান শিক্ষক জে ডব্লিউ টিব্‌সের জীবনী

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
এটি গ্রেগরীয় বর্ষপঞ্জী অনুযায়ী ৪৯০-এর দশক। এটি শুরু হয়েছে ১লা জানুয়ারি, ৪৯০ থেকে এবং শেষ হয়েছে ৩১ ডিসেম্বর, ৪৯৯ তারিখে।

ঘটনা
----

### ৪৯০

এই অনুচ্ছেদটি ৪৯০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৯১

এই অনুচ্ছেদটি ৪৯১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৯২

এই অনুচ্ছেদটি ৪৯২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৯৩

এই অনুচ্ছেদটি ৪৯৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৯৪

এই অনুচ্ছেদটি ৪৯৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৯৫

এই অনুচ্ছেদটি ৪৯৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৯৬

এই অনুচ্ছেদটি ৪৯৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৯৭

এই অনুচ্ছেদটি ৪৯৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৯৮

এই অনুচ্ছেদটি ৪৯৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৯৯

এই অনুচ্ছেদটি ৪৯৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
কাঞ্জিয়াপালের কাছে ছোট নদী)
**ভদ্রক জেলা** (ওড়িয়া: ଭଦ୍ରକ ଜିଲ୍ଲା, প্রতিবর্ণী. **ভদ্রক জিল্লা**) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে (১লা এপ্রিল ১৯৯৩ খ্রিস্টাব্দে) পূর্বতন বালেশ্বর জেলাটি থেকে নতুন জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর ভদ্রক শহরে অবস্থিত এবং ভদ্রক মহকুমা নিয়ে গঠিত৷

নামকরণ
------

বিশেষজ্ঞদের মতে ভদ্রক জেলাসদরের নিকটে প্রবাহিত সালন্দি নদীর তীরে অবস্থিত বিখ্যাত হিন্দুতীর্থ ভদ্রকালী মন্দিরের নামানুসারে জায়গাটির নামকরণ করা হয় ভদ্রক৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

জেলাটির উত্তরে ওড়িশা রাজ্যের বালেশ্বর জেলা৷ জেলাটির দক্ষিণ পূর্বে(অগ্নি) ওড়িশা রাজ্যের কেন্দ্রাপড়া জেলা৷ জেলাটির দক্ষিণে ওড়িশা রাজ্যের কেন্দ্রাপড়া জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের যাজপুর জেলা৷ জেলাটির পশ্চিমে ওড়িশা রাজ্যের জাজপুর জেলা৷ জেলাটির উত্তর পশ্চিমে(বায়ু) ওড়িশা রাজ্যের কেন্দুঝর জেলা৷ জেলাটির পূর্ব ও উত্তর পূর্বে(ঈশান) বঙ্গোপসাগর অবস্থিত৷

জেলাটির আয়তন ২৫০৫ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৬১%৷

ভাষা
----

ভদ্রক জেলায় প্রচলিত ভাষাসমূহের পাইচিত্র তালিকা নিম্নরূপ -





২০১১ অনুযায়ী ভদ্রক জেলার ভাষাসমূহ

  **ওড়িয়া** (৯০.৫৬%)  **উর্দু** (৬.৬১%)  **বাংলা** (১.৪৬%)  অন্যান্য (১.৩৭%)

ধর্ম
----

জনসংখ্যার উপাত্ত
----------------

মোট জনসংখ্যা ১৩৩৩৭৪৯(২০০১ জনগণনা) ও ১৫০৬৩৩৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১২তম৷ ওড়িশা রাজ্যের ৩.৫৯% লোক ভদ্রক জেলাতে বাস করেন৷ জেলার জনঘনত্ব ২০০১ সালে ৫৩২ ছিলো এবং ২০১১ সালে তা বৃদ্ধি পেয়ে ৬০১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১২.৯৪% , যা ১৯৯১-২০১১ সালের ২০৬১% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮১(সমগ্র) এবং শিশু(০-৬ বৎ) লিঙ্গানুপাত ৯৪২৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৭৩.৮৬%(২০০১) তথা ৮২.৭৮%(২০১১)৷ পুরুষ স্বাক্ষরতার হার ৮৪.৬৫%(২০০১) তথা ৮৯.৬৪%(২০১১)৷ নারী স্বাক্ষরতার হার ৬২.৮৫%(২০০১) তথা ৭৫.৮৩% (২০১১)৷ জেলাটিতে শিশুর অনুপাত সমগ্র জনসংখ্যার ১২.২৫%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2

বহিঃসংযোগ
---------
এটি গ্রেগরীয় বর্ষপঞ্জী অনুযায়ী ৪৮০-এর দশক। এটি শুরু হয়েছে ১লা জানুয়ারি, ৪৮০ থেকে এবং শেষ হয়েছে ৩১ ডিসেম্বর, ৪৮৯ তারিখে।

ঘটনা
----

### ৪৮০

এই অনুচ্ছেদটি ৪৮০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৮১

এই অনুচ্ছেদটি ৪৮১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৮২

এই অনুচ্ছেদটি ৪৮২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৮৩

এই অনুচ্ছেদটি ৪৮৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৮৪

এই অনুচ্ছেদটি ৪৮৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৮৫

এই অনুচ্ছেদটি ৪৮৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৮৬

এই অনুচ্ছেদটি ৪৮৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৮৭

এই অনুচ্ছেদটি ৪৮৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৮৮

এই অনুচ্ছেদটি ৪৮৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৮৯

এই অনুচ্ছেদটি ৪৮৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**কোবলম** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগর থেকে ৪০ কিমি দক্ষিণে অবস্থিত এটি একটি মৎস আহরণের প্রধান গ্রাম। এটি ইস্ট কোস্ট রোডের ওপর মহাবলীপুরমের দিকে অবস্থিত। কর্ণাটের নবাব দ্বিতীয় মহম্মদ সাদাতুল্লা খানের সময়কালে কোবলম একটি বন্দর ছিল। ১৭৪৬ খ্রিস্টাব্দে নবাবের থেকে ফরাসিরা ও ১৭৫২ খ্রিস্টাব্দে ব্রিটিশরা এর দখল নেয়।

ওলন্দাজরা ঔপনিবেশিক কালে এখানে ছোটখাটো একটি দুর্গ নির্মাণ করেন, বর্তমানে এটি তাজ ফিশারম্যান'স কোভ নামে একটি বেসরকারি বিলাসবহুল রিসর্টে পরিণত হয়েছে। একটি প্রাচীন ক্যাথলিক গির্জা ও একটি দরগাও এই লোকালয়ের অন্যতম ধর্মীয় আকর্ষণ।

কোবলম সমুদ্রসৈকত
কোবলম সমুদ্র সৈকত ভারতের পূর্ব উপকূলে অবস্থিত গুটিকয়েক এমন সমুদ্রসৈকতের মধ্যে একটি যেখানে‌ উইন্ড সার্ফিং করার ব্যবস্থা রয়েছে। এখানে কয়াল ও নদীমুখ যা বছরে‌ প্রতি সময়ে প্লাবিত থাকে।

জনসংখ্যার উপাত্ত
----------------



| ধর্মভিত্তিক জনগণনা-২০১১ |
| --- |
| ধর্ম |  | শতাংশ(%) |
| হিন্দু |    | ৬৬.০১% |
| মুসলিম |    | ২৬.৪৬% |
| খ্রিষ্টান |    | ৬.৮০% |
| শিখ |    | ০.০০% |
| বৌদ্ধ |    | ০.০১% |
| জৈন |    | ০.০০% |
| অন্যান্য |    | ০.০১% |
| অবিবৃত |    | ০.৬২% |

২০১১ খ্রিটাব্দে ভারতের জনগণনা অনুযায়ী কোবলমের মোট জনসংখ্যা ৮,১২৪ জন, যেখানে ৩,৯৮০ জন পুরুষ ও ৪,১৪৪ জন নারী৷ অর্থাৎ প্রতিহাজার পুরুষে ১০৪১ জন নারীর বাস৷ মোট পরিবার সংখ্যা ৩,৫২০ টি৷ ছয় বছর অনূর্ধ্ব শিশু সংখ্যা ১,০০৮, যা মোট জনসংখ্যার ১২.৪১ শতাংশ৷ কোবলমের মোট সাক্ষরতার হার ৮৩.২৬ শতাংশ, যেখানে পুরুষ সাক্ষরতার হার ৯০.২১ শতাংশ ও নারী সাক্ষরতার হার ৭৬.৭৩ শতাংশ৷

তথ্যসূত্র
---------

1. ↑  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।
2. ↑  "Census of India 2011: Data from the 2011 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১১-০১।
3. ↑  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
4. ↑
**সিঙ্গাপুর নদী** (মালয়: সুন্জি সিঙ্গাপুরা, চীনা: 新加坡 河) হল সিঙ্গাপুরের একটি নদী, যেটি আলেকজান্দ্রা রোডের সমান্তরালে প্রবাহিত হয় এবং সিঙ্গাপুরের দক্ষিণাঞ্চলীয় অংশে অবস্থিত মারিনা জলাধারে মিলিত করেছে।

সিঙ্গাপুর নদী পরিকল্পনা এলাকা সিঙ্গাপুরের কেন্দ্রীয় অঞ্চলের মধ্যবর্তী এলাকায় অবস্থিত, যা নগর পুনর্বাসন কর্তৃপক্ষ দ্বারা নির্ধারিত। পরিকল্পনা এলাকার সীমানার নিম্নরূপ - উত্তরে নদী উপত্যকায় এবং যাদুঘর, পশ্চিমে টাঙ্গলিন এবং বুকিত মরহা, দক্ষিণে আউটরাম এবং পূর্ব দিকে কেন্দ্রীয় ব্যবসায়িক এলাকা (ডাউনটাউন কোর)।

ভৌগোলিক অবস্থান
---------------

কিম সেং সেতু কাছে উৎস থেকে সিঙ্গাপুর নদী প্রায় ৩.২ কিলোমিটার দীর্ঘ এবং এর পর এটি মারিনা বেতে মিলিত হয়। নদীটি কিম সেং সেতু থেকে কমনওয়েলথ এভিনিউয়ের জংশন পর্যন্ত আলেকজান্দ্রা খাল হিসেবে তার মূল উৎসের বাইরে দুই কিলোমিটারেরও বেশি বিস্তৃত।

ইতিহাস
------

সিঙ্গাপুর নদীর মোহনায় সিঙ্গাপুরের পুরনো বন্দর ছিল। ঐতিহাসিকভাবে সিঙ্গাপুর প্রাথমিকভাবে বন্দরের চারপাশে বৃদ্ধি পেয়েছিল তাই নদী মোহনাটি বাণিজ্য, বাণিজ্য ও অর্থ কেন্দ্র হয়ে ওঠে।

এক সময়ে সিঙ্গাপুর নদীটি উপনিবেশের জীবনধারা, বাণিজ্য ও বাণিজ্যিক ক্রিয়াকলাপের কেন্দ্র ছিল।

দূষণ এবং পরিষ্কার
-----------------

সিঙ্গাপুর নদীর তীর বরাবর ক্লার্ক কোয়ে
১৮১৯ সালে দ্রুত নগরীকরণ ও বাণিজ্য সম্প্রসারণের কারণে সিঙ্গাপুর নদীর উপর ভারী জলযানের চলাচল ছিল। একই সাথে নদীর তীরে অবস্থিত শিল্প কারখানার বর্জ্য এবং অন্যান্য দূষিত পণ্যদ্রব্যের নিষ্পত্তি দ্বারা নদীর জল দূষিত হয়ে পড়েছিল। সিঙ্গাপুর নদী এবং কালং অববাহিকার জল দূষণের উৎসগুলোর মধ্যে রয়েছে শুকর ও হাঁসের খামার। এছাড়া রাস্তার হকার এবং সবজি বিক্রিকারীদের দ্বারাও নদীটি দূষিত হয়েছিল। সিঙ্গাপুর নদী বরাবর পরিবহন, নৌকা নির্মাণ ও মেরামতের মতো কার্যক্রম নদীর জলের দূষণ ঘটিয়েছিল।

বর্তমান সময়ে সিঙ্গাপুর নদী
---------------------------

সিঙ্গাপুর নদীটি মারিনা জলাধারের একটি অংশ। নতুন স্বাধু জলের জলাধার তৈরির জন্য নদীটির মোহনায় একটি বাঁধ নির্মাণ করা হয়েছে। বাঁধটি মারিনা ব্যারেজ নামে পরিচিত।

প্রধান ভূমি পুনরুদ্ধারের আগে সিঙ্গাপুর নদী সিঙ্গাপুর প্রণালীতে মিলিত হতো। সিঙ্গাপুর নদীটি এখন মারিনা জলাধারে প্রবেশ করে বা মিলিত হয়। সিঙ্গাপুর বন্দর দ্বীপটির পশ্চিমে অবস্থিত। বন্দরটি এখন দক্ষিণ-পশ্চিম উপকূলের বেশিরভাগ এলাকা ব্যবহার করে এবং সিঙ্গাপুরে যাত্রীবাহী জাহাজ এখন সাধারণত হার্বরফ্রন্টের সিঙ্গাপুর ক্রুজ সেন্টার থেকে চলাচল করে। এভাবেই সিঙ্গাপুর নদীকে বন্দর অর্থনীতি থেকে দূরা রাখা হয়েছে এবং এর পরিবর্তে নদীটি বর্তমানে পর্যটন ও নন্দনতন্ত্রের জন্য একটি গুরুত্বপূর্ণ ভূমিকা পালন করে।

তথ্যসূত্র
---------

1. ↑  Leary, Michael E.; McCarthy, John (২০১৩-১০-৩০)। *The Routledge Companion to Urban Regeneration* (ইংরেজি ভাষায়)। Routledge। পৃষ্ঠা 132। আইএসবিএন 9781136266546।
2. ↑  "Singapore River"। *Heritage Trails*। ২০০৯-০৮-২২ তারিখে মূল থেকে আর্কাইভ করা। সংগ্রহের তারিখ ২০১০-০৪-০১।
3. ↑  "PUB annual report: Birth of the barrage"। PUB। ২০০৮। ৭ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৬।  অজানা প্যারামিটার `|1=` উপেক্ষা করা হয়েছে (সাহায্য)

বহিঃসংযোগ
---------

* উইকিমিডিয়া কমন্সে Singapore River সম্পর্কিত মিডিয়া দেখুন।
* উইকিভ্রমণ থেকে Singapore River ভ্রমণ নির্দেশিকা পড়ুন।